**Grozījumi Ministru kabineta 2012.gada 28.augusta noteikumos Nr.599 „Sabiedriskā transporta pakalpojumu sniegšanas un izmantošanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Tehniski grozījumi Ministru kabineta 2015.gada 31.marta noteikumu Nr.155 „Grozījumi Ministru kabineta 2012.gada 28.augusta noteikumos Nr.599 "Sabiedriskā transporta pakalpojumu sniegšanas un izmantošanas kārtība"” mainot spēkā stāšanās datumu no 2015.gada 1.jūlija uz 2016.gada 8.janvāri. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 31.marta noteikumi Nr.155 “Grozījumi Ministru kabineta 2012.gada 28.augusta noteikumos Nr.599 “Sabiedriskā transporta pakalpojumu sniegšanas un izmantošanas kārtība” (turpmāk noteikumi Nr.155) izdoti saistībā ar plānotajām izmaiņām personu ar braukšanas maksas atvieglojumiem uzskaiti un identificēšanu sabiedriskajā transportā, kas apstiprināta ar Ministru kabineta 2015.gada 31.marta noteikumiem Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” (turpmāk – noteikumi Nr.153).Noteikumi Nr.155 paredz pienākumu pārvadātājiem un sabiedriskā transporta biļešu tirgotājiem ar 2015.gada 1.jūliju nodrošināt izmaiņas biļešu noformēšanā, lai nodrošinātu prasību izpildi, kas noteiktas noteikumos Nr.153. Taču noteikumu Nr.153 prasībām attiecībā uz jaunās personu ar braukšanas maksas atvieglojumiem uzskaites kārtību jāsāk darboties tikai ar 2016.gada 8.janvāri.Tā kā noteikumi Nr.153 un noteikumi Nr.155 ir savstarpēji saistīti, nepieciešams noteikt vienādu prasību spēkā stāšanās termiņu. Līdz ar to pašlaik noteikumos Nr.155 paredzēto spēkā stāšanās datumu 2015.gada 1.jūlijs nepieciešams mainīt uz 2016.gada 8.janvāri. |
| 3. | Projekta izstrādē iesaistītās institūcijas | Satiksmes ministrija un VSIA „Autotransporta direkcija”. |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Satiksmes ministra vietā -

iekšlietu ministrs R.Kozlovskis

Vīza:

Valsts sekretāra vietā -

valsts sekretāra vietnieks D.Merirands

01.06.2015 11:06

267

Girucka,67028381,

iveta.girucka@sam.gov.lv